Først og fremmest er det vigtigt, at du finder et solidt og fladt sted, hvor du kan placere vildmarksbadet. Herefter kan du påbegynde optændingen med mindre og let optændelige stykker brænde. Hertil kan du bruge optændingsblokke, aviser eller papir til at få gang i flammerne. Bemærk at du kun må benytte almindeligt træ til fyring – alt fra trækul til briketter kan ødelægge badet. Sørg for at have et vandtæt termometer til at holde øje med temperaturen, mens du med en paddel kan omrøre vandet, så varmen fordeles rundt i badet. Sidst men ikke mindst, skal du have din haveslange tilkoblet og så er du ellers klar til næste step.